|  |
| --- |
| **ИНФОРМАЦИЯ ЗА ПОЛЗВАТЕЛИТЕ НА ЗАСТРАХОВАТЕЛНИ УСЛУГИ****съгласно чл. 325 от Кодекс за застраховането** |
| **Застрахователен агент, наименование, правно-организационна форма** | **ОБЕДИНЕНА БЪЛГАРСКА БАНКА АД,** вписано в Търговския регистър при Агенция по вписвания с ЕИК: 000694959 е Застрахователен агент единствено на „ДЗИ – Общо застраховане“ ЕАД, вписано в Търговския регистър при Агенция по вписвания с ЕИК: 121718407 (притежаващо разрешение за извършване на застрахователна дейност № 2 от 13.05.1998 г., № 77 от 15.04.1999 г., решение № В-15 от 14.06.2000 г., решение № 1175-ОЗ от 06.12.2006 г.) и на „ДЗИ – Животозастраховане” ЕАД, вписано в Търговския регистър при Агенция по вписвания с ЕИК: 121518328 (притежаващо разрешение за извършване на застрахователна дейност № 2 от 13.05. 1998 г., № В-3 от 22.10.1999 г. и № 1169 от 19.12.2012 г. (Застрахователи). Застрахователният агент изпълнява задълженията си по силата на договори за застрахователно агентство. |
| **Държава членка на седалището и адрес на управление на застрахователния агент** | Република България1463 София, район „Триадица”, бул. „Витоша” № 89БTел: 0700 117 17, E-mail: jalbi@ubb.bg Интернет страница: [www.ubb.bg](http://www.ubb.bg) |
| **Информация за застрахователния агент** | ОБЕДИНЕНА БЪЛГАРСКА БАНКА АД е вписано в публичния регистър на застрахователните агенти и посредниците, предлагащи застрахователни продукти като допълнителна дейност, воден от Комисията за финансов надзор на основание чл. 30, ал. 1, т. 12 от Закона за комисията за финансов надзор, като Застрахователен агент на „ДЗИ – Общо застраховане“ ЕАД, вписано на 31.08.2017 г., и на „ДЗИ – Животозастраховане” ЕАД, вписано на 01.10.2006 г., и се легитимира като застрахователен агент с Удостоверения за легитимация, издадени от Застрахователите, налични във всеки клон на ОББ АД, в който се предлагат застрахователните продукти на Застрахователите. Информацията за вписването е публична и може да бъде удостоверена чрез справка на интернет страницата на КФН: https://www.fsc.bg/bg/registri-i-spravki/ |
| **Свързани лица със Застрахователния агент** | „Обединена българска банка“ АД не притежава пряко или чрез свързани лица повече от 10 на сто от гласовете в общото събрание или от капитала на „ДЗИ – Общо застраховане” ЕАД или „ДЗИ – Животозастраховане“ ЕАД. „ДЗИ – Общо застраховане” ЕАД, съответно „ДЗИ – Животозастраховане“ ЕАД и едноличният собственик на капитала на посочените застрахователи не притежават пряко или чрез свързани лица акции или дялове, представляващи повече от 10 на сто от гласовете в Общото събрание или от капитала на застрахователния агент „Обединена българска банка“ АД, който извършва дейност на територията на Република България. „Обединена българска банка“ АД, „ДЗИ – Общо застраховане” ЕАД и „ДЗИ – Животозастраховане“ ЕАД са част от белгийската банково-застрахователна група КВС. |
| **Ред за подаване на жалби относно действията на застрахователния агент** | Ползвателите на застрахователни услуги могат да подадат жалба във връзка със застрахователните продукти, Застрахователния агент или Застрахователите, депозирана лично или чрез пълномощник с нотариално заверено пълномощно, до Централно управление на Застрахователния агент – 1463 София, район „Триадица”, бул. „Витоша” № 89Б или до Централно управление на Застрахователя – 1463 София, район „Триадица”, бул. „Витоша” № 89Б. Жалби могат да се подават и чрез попълване на електронната форма на страницата на Застрахователния агент – [www.ubb.bg/contact/feedback](http://www.ubb.bg/contact/feedback) и на електронната поща на Застрахователите - clients@dzi.bg. Застрахователният агент и/или Застрахователите се произнасят по всяка заведена жалба в установения срок. |
| **Подаване на жалби пред Комисията за финансов надзор и други държавни органи** | Жалби срещу Застрахователния агент и Застрахователите, в зависимост от естеството им, могат да бъдат подавани и пред **Комисия за финансов надзор** – 1000 София, ул. „Будапеща“ № 16 или на e-mail: delovodstvo@fsc.bg; **Комисия за защита на потребителите** – 1000 София, пл. „Славейков“ № 4А или на интернет страница www.kzp.bg и **Комисия за защита на личните данни** – 1592 София, бул. „Проф. Цветан Лазаров” № 2 или на e-mail: kzld@cpdp.bg, както и до други компетентни органи. Всички спорни въпроси, за които не е постигнато споразумение между страните, могат да бъдат отнесени за разрешаване по компетентност от съответния български съд по общия ред или разгледани извънсъдебно в производство по алтернативното решаване на спорове пред секторната помирителна комисия към Комисията за защита на потребителите. |
| **Ограничение в дейността на Застрахователния агент** | „Обединена българска банка“ АД в качеството си на застрахователен агент на „ДЗИ – Общо застраховане” ЕАД и „ДЗИ – Животозастраховане“ ЕАД няма право да предлага продукти и услуги по общо застраховане и животозастраховане на други застрахователни компании. |
| **Предоставяне на съвет** | „Обединена българска банка“ АД в качеството си на застрахователен агент на „ДЗИ – Общо застраховане” ЕАД и „ДЗИ – Животозастраховане“ ЕАД предоставя съвети при продажбата на инвестиционни застрахователни продукти. |
| **Разкриване на конфликт на интереси** | При изпълнение на функциите си, Застрахователният агент се задължава да предпочете интересите на ползвателите на застрахователни услуги пред собствените си, частни интереси. Застрахователният агент разполага с необходимата структура, която да гарантира в достатъчна степен на сигурност, че ще се избегне рискът от увреждане на интересите на ползвателите, като разкрива своевременно и достатъчно време преди сключването на всеки конкретен застрахователен договор характера и източниците на конфликт на интереси. При разпространението на застрахователните продукти а в особена степен при разпространението на застраховки, свързани с инвестиционен фонд, Застрахователният агент е задължен да разкрива пред ползвателите на застрахователни продукти всяка информация с достатъчно подробности, за да се даде възможност да се вземе информирано решение относно дейностите по разпространение на застрахователни продукти, по отношение на които възниква конфликтът на интереси. |
| **Обучения и квалификация** | Служителите на „Обединена българска банка“ АД, като застрахователен агент на „ДЗИ – Общо застраховане” ЕАД и „ДЗИ – Животозастраховане“ ЕАД, ангажирани със застрахователната дейност, имат необходимата квалификация и са обучени да определят преди сключване на застрахователния договор изискванията и потребностите на ползвателите на застрахователни услуги въз основа на предоставената от ползвателя информация, и да ги консултират по отношението на разпространяваните застрахователни продукти. |
| **Информация за възнагражденията** | Застрахователният агент „Обединена българска банка“ АД получава комисионно възнаграждение, платимо от Застрахователите „ДЗИ – Общо застраховане” ЕАД и „ДЗИ – Животозастраховане“ ЕАД, като, независимо от начина на разпространение на застраховката и от вида на платеното възнаграждение, размерът на дължимата от клиента застрахователна премия по полицата не се променя. |

**Настоящата информация се предоставя на клиентите преди сключването на застрахователния договор.**